Syamsul Debat

Yang Berbahagia Ustaz Syamsul Amri Ismail atau lebih dikenali sebagai Syamsul Debat (lahir 3 Ogos 1977) merupakan seorang pendakwah bebas, pengacara, pakar motivasi, ahli politik, personaliti media sosial Malaysia. Beliau terkenal dengan rancangan televisyen keagamaanya yang kebanyakkannya disiarkan di TV AlHijrah.

Kehidupan awal
Beliau dilahirkan sebagai Syamsul Amri bin Ismail pada 3 Ogos 1977 di Kampung Ayer Dedali, Batu Kikir(TK),Jempol, Negeri Sembilan. Beliau memulakan persekolahannya di Sekolah Kebangsaan Paroi (1983-1989) seterusnya Sekolah Menengah Agama Persekutuan, Labu (1990-1992) dan Sekolah Menengah Kebangsaan Agama Sheikh Haji Mohd Said, Seremban (1993-1994). Beliau telah melanjutkan pengajian di Universiti Teknologi MARA (UiTM) Lendu Alor Gajah , Melaka dalam diploma Pentadbiran Awam dan seterusnya menyambung pengajian ke peringkat ijazah sarjana muda undang-undang juga di Universiti Teknologi MARA (UiTM) Shah Alam.

Kerjaya
Syamsul memulakan kerjaya awalnya di Majlis Perbandaran Nilai. Selain itu, beliau juga mengendalikan urusan membawa jemaah menunaikan ibadah umrah dan program pelancongan.

Beliau paling dikenali sebagai pengacara rancangan keagamaan Syamsul Debat yang bersiaran di TV AlHijrah. Selain itu, beliau juga pernah berlakon dalam filem This Is Pilah yang dikeluarkan pada 2018.

Syamsul mengumumkan telah melepaskan semua jawatan beliau dalam UMNO berkuat kuasa serta merta pada 18 Mei 2018 selepas pilihan raya umum ke-14 setelah Najib Razak kehilangan kuasa sebagai Perdana Menteri, namun beliau kekal sebagai ahli UMNO.

Syamsul kini memegang jawatan sebagai Presiden Pertubuhan Alumni Debat Malaysia (Adam) yang terlibat aktif dengan ceramah motivasi serta program pembangunan kerjaya dan masyarakat.

Kehidupan peribadi
Beliau berkahwin dengan Ungku Norhayati Ungku Abu Bakar, beliau lebih mesra dengan panggilan Abang Acoy oleh keluarganya.Dulu Abang Acoy, kini Ustaz Syamsul Debat Agenda Daily (21 November 2016). Dicapai pada 7 Mei 2017. Pada Mac 2018, Syamsul Debat memberikan respons beliau ketika mengulas laporan akhbar tempatan yang mendakwa dirinya mempunyai skandal dengan isteri orang, namun beliau bagaimanapun menafikan sekeras-kerasnya dakwaan tersebut dan belum disoal pihak berkuasa. Beliau melahirkan rasa terkejut selepas dihujani pelbagai pertanyaan daripada ahli keluarga sebaik saja pulang dari mengerjakan umrah di Makkah, Arab Saudi.

Pada Mei 2018, satu rakaman video tular di media sosial kononnya ceramah Syamsul tidak mendapat sambutan orang ramai disahkan palsu. Rakaman tersebut telah diubah suai dipercayai dengan niat memburuk-burukan calon bagi kerusi Dewan Undangan Negeri (DUN) Sikamat.

Syamsul Debat mendedahkan dalam temuramah eksklusif bersama Utusan Malaysia bahawa beliau pernah dirotan oleh Mufti Negeri Sembilan, Datuk Mohd. Yusof Ahmad ketika berada di tingkatan empat Sekolah Menengah Kebangsaan Agama Sheikh Haji Mohd Said (SMKA SHAMS), Seremban. Menurutnya, hukuman itu diterima kerana beliau dan rakan-rakan tidak hadir ke sekolah dan sering menghabiskan masa di luar. Beliau berkata: "Masa itu pernah ponteng sekolah dan melepak bersama kawan-kawan di luar. Waktu itu, Datuk Mohd. Yusof merupakan pengetua di SMKA SHAMS sehinggalah ketidakhadiran kami ke sekolah dapat dihidu oleh guru-guru".

Filemografi

Filem
 Tahun Tajuk Watak Catatan 2018 This Is Pilah Dirinya sendiri Filem pertama, penampilan khas 2021 Kampung Latah Kena Kuarantin Bro Aji Penampilan khas

Drama
 Tahun Tajuk Watak Saluran TV2021 Janda Kosmopolitan Dirinya sendiri Awesome TV Lockdown Ustaz Astro Ria Keluarga Untuk Disewa Ustaz Ismail TV9

Drama web
 Tahun  Tajuk Watak Aplikasi  Catatan  2020 ICU Kuarantin  Ustaz Said Nuflix TV  Drama web pertama 

Televisyen
 Tahun Tajuk Peranan Saluran TV 2016 Syamsul Debat PengacaraTV AlHijrah 2017 Sejuta Rahsia  2018 Duo Syamsul 

Bibliografi
 Kahwin Bukan Nak Suko-Suko Jo, Jang (2017)
 Saya Bukan Ustaz Tapi Baru Nak Start (2017)

Penghargaan

  :
 link=https://id.wikipedia.org/wiki/Berkas:MY-MAL_Exalted_Order_of_Malacca.svg|50x50px Darjah Seri Melaka (DSM) – (2025)

Pencapaian
 Johan Pidato UiTM Melaka (1998)
 Johan Debat Piala Provos UiTM Melaka (1998)
 Tempat Ketiga Debat DiRaja di USM Pulau Pinang (Pendebat Terbaik Keseluruhan) (1999)
 Johan Pidato Kenegaraan Negeri Sembilan (2000)
 Johan Pidato Kenegaraan Peringkat Kebangsaan di Ipoh (2000)
 Tempat Ketiga Debat DiRaja di UUM (Ranking Pertama Pendebat Terbaik Seluruh Malaysia) (2002)
 Johan Debat Perdana anjuran Majlis Peguam Malaysia (2002)
 Johan Debat Yayasan Pembangunan Ekonomi Islam Malaysia (YAPEIM) (Pendebat Terbaik Keseluruhan) (2002)
 Johan Debat Komuniti Bestari Negeri Sembilan (2003)
 Johan Debat Komuniti Bestari (Pendebat Terbaik Pertandingan Akhir) (2003)
 Johan Pidato KEMAS Negeri Sembilan (2003)
 Johan Pidato anjuran KEMAS Negeri Sembilan (2004)
 Ketua Hakim bagi pertandingan debat
 Jurulatih Debat dan memiliki Sijil Penghakiman Debat oleh MADUM
 Johan Pidato Perdana Islam Hadhari Kebangsaan di PWTC (2006)
 Jurulatih sambilan untuk Sekolah-Sekolah Berasrama Penuh serta beberapa buah Universiti Tempatan termasuk UNIMAS di Sarawak

Keputusan Pilihan Raya
TahunDUNCalonPartiUndiLawanPartiUndiJumlah undiMajoriti2018, Negeri SembilanSyamsul Debat6,419Aminuddin Harun9,83217,5793,413Rahim Yusof1,331Bujang Abu15

Rujukan

Pautan luar




Kategori:Kelahiran 1977
Kategori:Orang hidup
Kategori:Muslim Malaysia
Kategori:Pendakwah Malaysia
Kategori:Orang dari Negeri Sembilan
Kategori:Anggota Pertubuhan Kebangsaan Melayu Bersatu
Kategori:Alumni Universiti Teknologi MARA